PATVIRTINTA

.

# Panevėžio Rožyno progimnazijos mokinių uniformos dėvėjimo tvarkos aprašas

## I. BENDROSIOS NUOSTATOS

1. Panevėžio Rožyno progimnazijos mokinių uniformos dėvėjimo tvarkos aprašas nustato mokinių uniformos dėvėjimo tvarką.
2. Mokinio uniforma – mokinių vienybės, pasididžiavimo ir pagarbos progimnazijai, jos tradicijoms simbolis, kultūringo elgesio, aprangos kultūros, estetinio skonio ugdymo dalis.

## II. PROGIMNAZIJOS MOKINIŲ UNIFORMOS DĖVĖJIMO TVARKA

1. Visi progimnazijos mokiniai privalo dėvėti tvarkingą uniformą nuo 2013 m. rugsėjo 2 d.
2. Mokinio uniforma – tai nustatytos spalvos ir modelio drabužių rinkinys.

2.1 Privaloma – šviesiai pilkas švarkas su progimnazijos emblema, pilkas džemperis su išsiuvinėta progimnazijos emblema kairėje pusėje.

2.2 Šiltuoju metų laiku – bordo polo marškinėliai su išsiuvinėta progimnazijos emblema kairėje pusėje.

1. Valstybinių, progimnazijos švenčių, konkursų, reprezentacinių renginių, taip pat atstovaujant progimnaziją miesto ir respublikiniuose renginiuose, mokiniai privalo dėvėti mokyklinę uniformą (rekomenduojama mergaitėms ir merginoms dėvėti vienspalves klasikines palaidines, berniukams ir vaikinams – vienspalvius klasikinius marškinius).
2. Uniforma dėvima kiekvieną dieną visus mokslo metus, išskyrus paskutinį kiekvieno mėnesio penktadienį, kuris skiriamas uniformos skalbimui, valymui.
3. Draudžiama su uniforma dėvėti sportines kelnes (sportinę aprangą).
4. Be uniformos mokinys į mokyklą gali atvykti švaros akcijų, išvykų bei ekskursijų, netradicinių dienų metu.
5. Uniforma visada turi būti švari ir tvarkinga.
6. Rekomenduojama mokyklinę uniformą vidinėje pusėje paženklinti skiriamuoju simboliu.
7. Prie uniformos gali būti derinami kuklūs papuošalai.
8. Šukuosena, manikiūras turi būti kuklūs, neiššaukiantys. Mergaičių plaukai surišti ar supinti.

## III. MOKINIŲ UNIFORMOS DĖVĖJIMO PRIEŽIŪRA IR SKATINIMAS

1. Klasių auklėtojai, mokytojai, mokinių tėvai (globėjai) kontroliuoja mokyklinių uniformų dėvėjimą.
2. Mokinių aktyvo taryba 3 kartus per mėnesį vykdo mokyklinių uniformų dėvėjimo patikrinimą.
3. Vengiantiems dėvėti uniformą mokiniams taikomos prevencinės poveikio priemonės (klasės auklėtojo pokalbis su mokiniu, jo tėvais/ globėjais; mokinio pokalbis su socialiniu pedagogu; raštiškas mokinio paaiškinimas progimnazijos administracijai; progimnazijos direktoriaus raštiška pastaba, papeikimas, griežtas papeikimas).
4. Mokinį, kasdien tvarkingai dėvintį mokyklinę uniformą, klasės auklėtojas skatina pagyrimu, padėka tėvams.
5. Mokslo metų pabaigoje pareigingiausia klasė paskatinama (progimnazijos administracija

reiškia Padėką) .

## IV. MOKINIŲ UNIFORMOS ĮSIGIJIMO TVARKA

1. Mokinio uniforma įsigyjama mokinių tėvų lėšomis.
2. Mokinio dėvėtą uniformą galima įsigyti visus mokslo metus facebook grupė „Panevėžio Rožyno uniformų turgelis“ (informaciją galima rasti progimnazijos internetiniame puslapyje) [*http://www.rozyno.panevezys.lm.lt*](http://www.rozyno.panevezys.lm.lt/) *)* , „Uniformų turgelyje“, kuris vyksta kiekvienų mokslo metų pabaigoje ir prieš naujus mokslo metus.
3. Mokykliniais švarkais prekiauja UAB „ManoVita“. Klaipėdos g. 36, Panevėžys. El. paštas panevezys.manovita@gmail.com , tel. +37067031537,internetinis puslapis: <https://uniformupardavimas.lt>
4. Mokyklinius džemperius ir polo marškinėlius galima užsisakyti MB „Karalius nuogas“ Ramygalos g. 91, Panevėžys. El. paštas hello@karaliusnuogas.com . tel. +37067258714
5. Skundų dėl uniformų kokybės mokykla nepriima, dėl to tėvai gali kreiptis į uniformų

siuvimo įmonės atstovus.

VI. BAIGIAMOSIOS NUOSTATOS

1. Apraše nepaminėti ir nenumatyti probleminiai atvejai sprendžiami Mokyklos administracijos ir suinteresuotų asmenų (mokinių, jų tėvų (globėjų), mokytojų, klasės auklėtojų ir kt.) bendru sutarimu.

2. Šis Aprašas gali būti keičiamas Mokyklos direktoriaus įsakymu, suderinus su Mokyklos

taryba.